**Parlament Irana** (perz. مجلس شورای اسلامی;  *Madžlis-e Šora-je Islami*, dosl. Islamsko parlamentarno vijeće) je predstavničko tijelo građana i nositelj zakonodavne vlasti u Islamskoj Republici Iran. Zastupnici se biraju na temelju općeg i jednakog biračkog prava na neposrednim izborma tajnim glasovanjem, a mandat im traje četiri godine.

Historija
---------

Prvi iranski parlament ustrojen je 6. 11. 1906. kao rezultat ustavne revolucije. Do Iranske revolucije odnosno ustavnih reformi 28. 7. 1989. nosio je naziv *Nacionalno savjetodavno vijeće*. Predrevolucionarni Senat Irana ukinut je 1979. godine, no sistem je *de facto* ostao dvodomni s obzirom da je uvedeno Vijeće čuvara.

Lokacije parlamenta
-------------------

Od 1906. do 1979. prva zgrada parlamenta nalazila se u Baharestanu, istočnom dijelu centra glavnog grada Teherana. Nakon što je revolucijom raspušten Senat Irana, parlament se preselio u Palaču Senata koja je 1955. izgrađena prema projektu domaćeg arhitekta H. Gijaija. Konačno, godine 2004. parlament je uselio u novoizgrađenu treću zgradu u obliku piramide koja je smještena nekoliko metara sjevernije od stare baharestanske građevine. Izvorni projekt ove zgrade 1977. napravio je A.-A. Sardar-Afhami, dvije godine kasnije preuzeo ga je A.-R. Zokaei, a fasadu je dizajnirao B. Ahmadi. Od preseljenja Palača Senata služi kao sjedište Vijeća stručnjaka, dok najstarija zgrada parlamenta služi kao muzej i biblioteka.

Nadređeno tijelo
----------------

Prema čl. 91.-99. iranskog ustava, sve odluke parlamenta moraju biti potvrđene od strane Vijeća čuvara koje je zaduženo za nadzor i usklađivanje s islamskim zakonima i Ustavom. Ovo tijelo broji 12 istaknutih teoloških pravnika od čega šestoricu imenuje Vrhovni vođa, a preostalu polovicu sam parlament. Vijeće može iskoristiti pravo veta na odluke parlamenta i vratiti zakon na doradu. Za rješavanje eventualnih sporova između Vijeća stručnjaka i parlamenta zaduženo je tzv. Vijeće probitačnosti.

Zastupnici
----------

Broj zastupnika u iranskom parlamentu sukladno čl. 64. iranskog ustava početno je 1989. određen na 270, no zbog demografskih, političkih i geografskih faktora ostavljena je mogućnost povećanja broja za 20 mjesta svakih deset godina. Prilikom parlamentarnih izbora 1996. broj je povećan na 275, a potom na 290 tokom izbora 2000. godine. Navedenim člankom ustava propisano je da Zoroastrijanci, Jevreji i |asirski kršćani imaju minimalno po jednog zastupnika, a armenski kršćani dva (ukupno min. 5).

Zastupnici na prvoj službenoj sjednici parlamenta daju sljedeću zakletvu i potpisuju njen tekst:

> Pred Kur'ani Medžidom, zaklinjem se Bogom, Svemogućim i Moćnim, da ću, oslanjajući se na vlastitu ljudski čast, braniti Islam, čuvati dostignuća Islamske revolucije iranske nacije i osnove Islamske Republike, da ću čuvati zalog koji je nacija dala meni kao pravednom čuvaru, da ću tokom svog zastupničkog rada poštivati norme čestitosti i bogobojaznosti, i da ću uvijek biti posvećen očuvanju nezavisnosti, časti i napretku zemlje, očuvanju prava nacije i služenju narodu, da ću braniti Ustav zemlje i da ću u svojim govorima, pisanim djelima i prezentacijom svojih viđenja i stavova u obzir uzimati nezavisnost zemlje, slobodu naroda i sigurnost njihovog interesa.
> 
> – Ustav Irana, čl. 67.

Parlamentarni zastupnici iz redova vjerskih manjina zakletvu polažu navodeći ime svoje svete knjige (Bibliju, Toru i Avestu). Članovi odsutni na prvoj službenoj sjednici polažu je tokom prve na kojoj budu prisustvovali.

Trenutni saziv
--------------

Parlamentarni izbori iz 2012. rezultirali su trećom uzastopnom pobjedom konzervativnih političkih stranaka (nakon 2004. i 2008.) s ukupno 62,8% glasova. Najviše glasova osvojila je koalicija Udruženog fronta konzervativaca (34,8%), iza koje slijedi reformistička Demokratska koalicija reformista (20,6%). Broj zastupnika vjerskih manjina skočio je na 14 što je trosturko više u odnosu na izbore četiri godine ranije i čime je ostvarena peterostruko veća zastupljenost u odnosu na njihov udio u ukupnoj populaciji. Broj ženskih zastupnika povećan je sa 8 na 23.

| Stranke i koalicije | Glasovi | % | Mjesta | % | +/– |
| --- | --- | --- | --- | --- | --- |
|  | Konzervativci | Udruženi front konzervativaca | 19,087.397 | 59,7% | 98 | 34,8% | –3 |
| Front stabilnosti islamske revolucije | 43 | 14,8% | –7 |
| Glas naroda | 19 | 6,5% | +19 |
| Stranka monoteizma i pravde | 17 | 5,8% | –27 |
| Front vizije i islamskog buđenja | 5 | 1,7% | +4 |
| *Ukupno konzervativaca* | *182* | *62,8%* | *–13* |
|  | Reformisti | Demokratska koalicija reformista | 11,451.367 | 35,5% | 60 | 20,6% | +19 |
| Radnička koalicija | 11 | 3,7% | +1 |
| Umjereni reformisti | 4 | 1,3% | +4 |
| *Ukupno reformista* | *75* | *25,9%* | *+24* |
|  | Vjerske manjine | Armenski kršćani | 634.122 | 2,1% | 5 | 1,7% | +3 |
| Asirski kršćani | 4 | 1,3% | +3 |
| Jevreji | 3 | 1,1% | +2 |
| Zoroastrijanci | 2 | 0,6% | +1 |
| *Ukupno manjina* | *14* | *4,8%* | *+9* |
|  | Nezavisni | 799.304 | 2,5% | 19 | 6,5% | –20 |
| Ukupno zastupničkih mjesta | 290 | 100,0% | ±0 |
| Obuhvatna statistika |
| Registriranih glasača | 32,469.937 |
| Važeći glasovi | 31,972.190 (98,4%) |
| Nevažeći glasovi | 497.747 (1,6%) |
| Domaći odaziv | 66,4% |
| Izvor: Iransko ministarstvo unutarnjih poslova Arhivirano 2017-05-20 na Wayback Machine-u |

Galerija
--------

* Članovi prvog iranskog parlamenta nakon ustavne revolucije (1906.)Članovi prvog iranskog parlamenta nakon ustavne revolucije (1906.)
* Prva zgrada parlamenta (1906. – 1979.) u teheranskom Baharestanu, danas muzejPrva zgrada parlamenta (1906. – 1979.) u teheranskom Baharestanu, danas muzej
* Drugi iranski parlament (1980. – 2004.), danas sjedište Vijeća stručnjakaDrugi iranski parlament (1980. – 2004.), danas sjedište Vijeća stručnjaka
* Ali Laridžani, glasnogovornik parlamenta od 2. 5. 2008.Ali Laridžani, glasnogovornik parlamenta od 2. 5. 2008.

Povezano
--------

* Vrhovni vođa Irana
* Predsjednik Irana
* Vrhovni sud Irana

Literatura
----------

* () Vijeće stručnjaka (2011.). *Ustav Islamske Republike Iran*. Teheran: Alhoda. str. 48.-59. ISBN 9786944394850.

Vanjske veze
------------

***Parlament Irana*** na Wikimedijinoj ostavi

* ()() Službene stranice iranskog parlamenta Arhivirano 2017-09-25 na Wayback Machine-u

| * p
* r
* u
Politika Irana |
| --- |
| Ustav | 
* Ustav 1906.
* Ustav Islamske Republike Iran

 | Grb Irana |
| Izvršna vlast | 
* Vrhovni vođa (trenutni: A. Hamenei)
* Vijeće stručnjaka (glasnogovornik: M.-R. Mahdavi Kani)
* Predsjednik (trenutni: H. Ruhani)
* Potpredsjednik (trenutni: I. Džahangiri)
* Vlada (trenutna: 91. vlada)
* Vijeće nacionalne sigurnosti (sekretar: A. Šamhani)

 |
| Zakonodavna vlast | 
* Parlament (glasnogovornik: A. Laridžani)
* Vijeće probitačnosti (predsjednik: A. H. Rafsandžani)
* Vrhovni revizijski sud
* Pokrajinska, gradska, distriktna i seoska vijeća

 |
| Sudbena vlast | 
* Vrhovni sud (predsjednik: S. Laridžani, gl. tužitelj: G.-H. Mohseni-Edžei)
* Državni inspektorat
* Ministarstvo (ministar: M. Purmuhamedi)

 |
| Izbori | 
* Vijeće čuvara (predsjednik: A. Džanati)
* Predsjednički izbori
* Parlamentarni izbori (stranke)
* Izbori za Vijeće stručnjaka
* Lokalni izbori

 |
| Vanjska politika | 
* Međunarodni odnosi
* Ministarstvo vanjskih poslova (ministar: M. Dž. Zarif)
* Ambasade

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 294534115
* LCCN: n84030636
* NKC: ko2013785674

 |